Vrou kritiek na sprong uit brandende voertuig - Maroela Media
Vrou kritiek na sprong uit brandende voertuig
'n Vrou is in 'n kritieke toestand in die hospitaal nadat sy Vrydag uit 'n bewegende voertuig wat aan die brand geraak het, gespring het.
Pieter Rossouw, woordvoerder van ER24, het gesê die voorval het op die N12 naby Fochville plaasgevind.
"Die voertuig het glo aan die brand geslaan toe iets in die bakkie vonke veroorsaak het. Een van die passasiers het die vlamme gesien en uit die bewegende voertuig gespring," het hy gesê. "Die bestuurder het die voertuig tot stilstand gebring en al die insittendes het uitgespring."
Volgens Rossouw het 'n kleuter, wat ook in die bakkie was, geringe beserings opgedoen, maar die twee ander volwassenes was ongedeerd.
"Die beseerde vrou was in 'n kritieke toestand en moes per helikopter na die Chris Hani Baragwanath-hospitaal geneem word. Die kleuter is deur 'n ander ambulansdiens hospitaal toe geneem," het Rossouw gesê.
Die oorsaak van die brand is nie bekend nie en sal deur die polisie ondersoek word.
Basjir-saak voor Appèlhof aangehoor
Polisieman vas wat glo sindikaat waarsku
Ounooi · 4 jare gelede
Hoeveel mense was dan binne in die bakkie?
Dit lyk nie vir mynsoosnn dubbelcap nie.?
Daar kon drie mense voor in die bakkie (2 volwassenes, 1 kind), plus 6-8 ander mense agter op die bakkie gewees het. Dit lyk na 'n ouerige Mitsubishi vir my. Maak sin dat daar meer as net net 3 mense binne in die "cab" was omdat bakkies – al is dit onwettig – nog altyd as 'taxi's' gebruik word!